**NOTA INFORMATIVĂ**

*la proiectul Hotărârii Guvernului Republicii Moldova privind achitarea din bugetul de stat pentru anul 2024 a cotelor de membru şi a datoriilor Republicii Moldova față de organizațiile internaționale.*

|  |
| --- |
| * + - 1. **Denumirea autorului şi, după caz, a participanţilor la elaborarea proiectului** |
| Proiectul este elaborat de Ministerul Finanțelor. |
| **2. Condiţiile ce au impus elaborarea proiectului de act normativ şi finalităţile urmărite** |
| Proiectul Hotărârii Guvernului este întocmit în conformitate cu prevederile art. 3, lit. (a) din Legea bugetului de stat pentru anul 2024 nr.418/2023 (Monitorul Oficial al Republicii Moldova, 2023, nr.510-513, art.915) și în corelare cu prevederile Anexelor 2 și 3, lit. a) din Hotărârea Guvernului nr. 454/2008 cu privire la optimizarea participării organelor centrale  de specialitate ale administraţiei publice, precum şi a altor autorităţi administrative centrale la executarea angajamentelor asumate faţă de organizațiile internaționale. Inițiativa în cauză rezidă din necesitatea onorării obligațiunilor financiare stabilite în conformitate cu documentele (tratatele) internaționale semnate și ratificate de către Republica Moldova în contextul colaborării Republicii Moldova în cadrul organizațiilor internaționale și regionale. Subsecvent, se reliefă că proiectul hotărârii dispune de realizarea măsurilor stabilite întru atingerea obiectivelor de dezvoltare stabilite în cadrul Strategiei națională de dezvoltare „Moldova Europeană 2030” (SND), preponderent politicii externe a statului promovate de autoritățile publice pe domenii. În același timp, onorarea angajamentelor financiare identificate prin cotizații de membru ale Republicii Moldova în cadrul organizațiilor internaționale va consolida relațiile de parteneriat existente și noi între statele membre în cadrul organizațiilor internaționale și va avea un impact pozitiv asupra impulsionării relaţiilor externe în diverse domenii, precum și promovarea imaginii țării, în calitate de partener credibil, inclusiv fortificarea politicilor prioritare ale RM pe arena internațională. Un impuls suplimentar la prezentul proiect îl constituie avansarea statutului RM, prin calitatea obținută de stat-candidat al UE, în corelarea acțiunilor stabilite în cadrul Acordului de asociere între Uniunea Europeană și Comunitatea Europeană a Energiei Atomice și statele membre ale acestora, pe de o parte, și Republica Moldova, pe de altă parte, semnat la 27 iunie 2014 la Bruxelles, Belgia, și aliniat obiectivelor generale ale Planului național de dezvoltare pentru anii 2023-2025 care vin în strânsă legătura cu implementarea Agendei de Asociere 2021-2027. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Prezentul proiect de act normativ nu contravine legislației Uniunii Europene. |
| **4. Principalele prevederi ale proiectului şi evidenţierea elementelor noi** |
| Proiectul Hotărârii se întocmește anual în scopul onorării angajamentelor financiare identificate prin cota de membru a Republicii Moldova în cadrul organizațiilor internaționale perioadei bugetare în gestiune. În acest mod, resursele financiare incluse în bugetul de stat pentru anul 2024 în volum de 56.500,0 mii lei sunt repartizate pentru achitarea cotizațiilor de membru față de 59 organizații internaționale și regionale, acestea fiind divizate în 2 categorii: 5 organizații parlamentare, 54 organizații internaționale. |
| **5. Fundamentarea economico-financiară** |
| În conformitate cu prevederile art. 3, lit. (a) din Legea bugetului de stat pentru anul 2024, suma alocată achitării cotizațiilor de membru ale Republicii Moldova faţă de organizațiile internaționale pentru anul 2024 constituie **56 500,0 mii lei**.  Alocațiile bugetare pentru anul 2024 în acest scop reprezintă aceiași sumă care a fost alocată pentru anul 2023. Alocațiile sunt repartizate în cadrul prezentului proiect conform propunerilor autorităților/instituțiilor publice, prezentate în baza Formularului nr. 7 „Propuneri de cheltuieli pentru achitarea cotizațiilor de membru față de organizațiile internaționale și regionale” la circulara MF nr.06/1-17/353 din 14.07.2023 privind elaborarea și prezentarea propunerilor de buget pentru anul 2024 și estimările pentru anii 2025-2026, precum și în baza solicitărilor recepționate de Ministerul Finanțelor parvenite nemijlocit din partea organizațiilor internaționale și regionale. Astfel, proiectul prevede repartizarea mijloacelor financiare pentru: 1) achitarea cotizațiilor de membru față de organizațiile internaționale – în sumă de 50.040,6 mii lei (cca 88,6%); și 2) achitarea datoriilor față de Adunarea Interparlamentară al CSI (AIP CSI) – în sumă de 6.459,4 mii lei (cca 11,4%). Evidențiem că achitarea datoriei față de AIP CSI este condiționată de termenul limită (la data 08.02.2024) la finalizarea procesului de denunțare a calității de membru a RM. |
| **6. Modul de încorporare a actului în cadrul normativ în vigoare** |
| Urmare aprobării prezentului proiect de hotărâre de Guvern nu va fi necesară modificarea altor acte normative. |
| **7. Avizarea şi consultarea publică a proiectului** |
| Proiectul hotărârii Guvernului Republicii Moldova privind achitarea din bugetul de stat pentru anul 2023 a cotelor de membru şi a datoriilor Republicii Moldova față de organizațiile internaționale și regionale a fost supusă consultărilor publice fiind plasată pe pagina oficială a Ministerului Finanțelor [(www.mf.gov.md](http://(www.mf.gov.md)), conform Legii nr.239/2008 privind transparența în procesul decizional, precum și au fost realizate toate etapele de avizare / expertizare juridică și anticorupție, rezultatele cărora au fost generalizate în cadrul Sintezei avizelor la prezentul proiect. |

**Ministru Petru ROTARU**